CELEX: 32021D0586
Language: da
Date: 2021-04-12 00:00:00
Title: Kommissionens gennemførelsesafgørelse (EU) 2021/586 af 12. april 2021 om ændring af beslutning 2007/330/EF om ophævelse af forbud mod transport af visse animalske produkter på øen Cypern i henhold til Rådets forordning (EF) nr. 866/2004 og fastsættelse af vilkår for transport af disse produkter for så vidt angår »Χαλλούμι« (Halloumi)/»Hellim« (BOB) (meddelt under nummer C(2021) 2386) (EØS-relevant tekst)

13.4.2021   
               
               
                  DA
               
               
                  Den Europæiske Unions Tidende
               
               
                  L 126/1
               
            
         KOMMISSIONENS GENNEMFØRELSESAFGØRELSE (EU) 2021/586
         af 12. april 2021
         om ændring af beslutning 2007/330/EF om ophævelse af forbud mod transport af visse animalske produkter på øen Cypern i henhold til Rådets forordning (EF) nr. 866/2004 og fastsættelse af vilkår for transport af disse produkter for så vidt angår »Χαλλούμι« (Halloumi)/»Hellim« (BOB)
         
            
               (meddelt under nummer C(2021) 2386)
            
         
         (EØS-relevant tekst)
         EUROPA-KOMMISSIONEN HAR —
         under henvisning til traktaten om Den Europæiske Unions funktionsmåde,
         under henvisning til Rådets forordning (EF) nr. 866/2004 af 29. april 2004 om en ordning i henhold til artikel 2 i protokol nr. 10 til tiltrædelsesakten (1), særlig artikel 4, stk. 9, og
         ud fra følgende betragtninger:
         
                     (1)
                  
                  
                     Indtil Cypern genforenes, suspenderes EU-retten i henhold til artikel 1, stk. 1, i protokol nr. 10 til tiltrædelsesakten i de områder af Republikken Cypern, som Republikken Cyperns regering ikke udøver faktisk kontrol over.
                  
               
                     (2)
                  
                  
                     Af hensyn til folke- og dyresundheden er det i henhold til forordning (EF) nr. 866/2004 forbudt at transportere levende dyr og animalske produkter, som er genstand for EU-forskrifter på dyresundhedsområdet, over linjen mellem de områder, hvor Republikken Cyperns regering ikke udøver faktisk kontrol, til områder, hvor regeringen udøver faktisk kontrol.
                  
               
                     (3)
                  
                  
                     I henhold til artikel 4, stk. 9, i forordning (EF) nr. 866/2004 kan forbud med hensyn til levende dyr eller animalske produkter, som er som er genstand for EU-forskrifter på dyresundhedsområdet, ophæves af Kommissionen ved afgørelser om vilkårene for handelen, der vedtages efter proceduren i artikel 58, stk. 2, i Europa-Parlamentets og Rådets forordning (EF) nr. 178/2002 (2).
                  
               
                     (4)
                  
                  
                     Ved Kommissionens beslutning 2007/330/EF (3) ophæves forbuddet mod transport af animalske produkter for så vidt angår fersk fisk og honning til konsum, forudsat at produkterne opfylder betingelserne i henholdsvis bilag I og II til nævnte beslutning.
                  
               
                     (5)
                  
                  
                     Ved Kommissionens gennemførelsesforordning (EU) 2021/591 (4) blev der opført en betegnelse i registret over beskyttede oprindelsesbetegnelser og beskyttede geografiske betegnelser for så vidt angår »Χαλλούμι« (Halloumi)/»Hellim« (BOB) (»produktet«).
                  
               
                     (6)
                  
                  
                     Denne beskyttede oprindelsesbetegnelse omfatter hele øen Cypern, herunder de områder, hvor regeringen for Republikken Cypern ikke udøver faktisk kontrol. Indtil Cypern genforenes, er det derfor hensigtsmæssigt at ophæve forbuddet i henhold til artikel 4, stk. 9, i forordning (EF) nr. 866/2004 og tillade, at produktet transporteres over linjen mellem de områder af Republikken Cypern, hvor Republikken Cyperns regering ikke udøver faktisk kontrol, til områder, hvor regeringen udøver faktisk kontrol, og at fastsætte betingelserne for handel med produktet.
                  
               
                     (7)
                  
                  
                     Det er nødvendigt at sikre, at ophævelsen af forbuddet mod produktet ikke bringer folke- og dyresundheden i fare, og det er også nødvendigt at garantere fødevaresikkerheden i overensstemmelse med Kommissionens forordning (EF) nr. 1480/2004 (5), som fastsætter særlige regler for varer, der ankommer fra de områder af Republikken Cypern, hvor regeringen for Republikken Cypern ikke udøver faktisk kontrol, til de områder af Republikken Cypern, hvor regeringen for Republikken Cypern udøver faktisk kontrol. Der bør derfor fastsættes visse vilkår for handel med produktet.
                  
               
                     (8)
                  
                  
                     Da anvendelsen af EU-retten er suspenderet i visse områder af det støtteberettigede geografiske produktionsområde »Χαλλούμι« (Halloumi)/»Hellim« BOB, og indtil Cypern genforenes, bør der indføres en midlertidig gennemførlig ordning for at sikre, at Unionens dyre- og folkesundhedsmæssige kontroller gennemføres effektivt på hele øen Cypern.
                  
               
                     (9)
                  
                  
                     Med henblik herpå er det hensigtsmæssigt, at Republikken Cypern ved anvendelse af procedurer svarende til dem, der er omhandlet i afsnit II, kapitel III, i Europa-Parlamentets og Rådets forordning (EU) 2017/625 (6), tillægger et organ med delegerede opgaver de nødvendige beføjelser til at gennemføre alle inspektioner og kontroller i forbindelse med transport af produktet over linjen. Den kontrol, der udføres af dette organ med delegerede opgaver, bør være begrænset til at kontrollere opfyldelsen af Unionens dyre- og folkesundhedsmæssige krav, som gælder for produktet.
                  
               
                     (10)
                  
                  
                     Organet med delegerede opgaver bør aflægge rapport til Republikken Cyperns regering. Det tyrkisk-cypriotiske handelskammer bør modtage en kopi af rapporter udstedt af organet med delegerede opgaver.
                  
               
                     (11)
                  
                  
                     Der bør indsættes et særligt bilag for produktet i beslutning 2007/330/EF med angivelse af de relevante betingelser, der er nødvendige for at sikre, at produktet opfylder alle krav i EU-lovgivningen om beskyttelse af folke- og dyresundheden.
                  
               
                     (12)
                  
                  
                     Den første af disse betingelser er, at den dyresundhedsmæssige status skal være fastlagt som tilfredsstillende i henhold til internationalt vedtagne standarder fra Verdensorganisationen for Dyresundhed for alle sygdomme, der kan overføres gennem handel med produktet. Hvis der ikke findes sådanne internationalt anerkendte standarder, bør fastlæggelsen ske i overensstemmelse med de relevante kriterier i henhold til EU-retten. Det forventes, at den dyresundhedsmæssige status i de områder af Republikken Cypern, hvor Republikken Cyperns regering ikke udøver faktisk kontrol, fastlægges ved en kommissionsafgørelse. I henhold til den dyresundhedsmæssige situation vil alternative behandlinger i dyresundhedserklæringen i bilaget blive taget i betragtning, herunder den nævnte behandling omhandlet i Kommissionens gennemførelsesforordning. Når den dyresundhedsmæssige status er blevet fastlagt som tilfredsstillende, bør en yderligere betingelse være, at der foreligger et årligt program for overvågning af restkoncentrationer, som bør udarbejdes af organet med delegerede opgaver. Det forventes, at Kommissionen hvert år godkender programmet ved en afgørelse.
                  
               
                     (13)
                  
                  
                     Indtil Cyperns genforening kan der med bistand fra Kommissionen nedsættes en arbejdsgruppe, der består af lige mange repræsentanter for det græsk-cypriotiske samfund og det tyrkisk-cypriotiske samfund, og med en repræsentant for Kommissionen som formand, som skal afholde regelmæssige møder for at gennemgå, hvordan den kontrolordning for produktet, som indføres ved denne afgørelse, fungerer.
                  
               
                     (14)
                  
                  
                     Beslutning 2007/330/EF bør derfor ændres.
                  
               
                     (15)
                  
                  
                     Foranstaltningerne i denne afgørelse er i overensstemmelse med udtalelse fra Den Stående Komité for Planter, Dyr, Fødevarer og Foder —
                  
               VEDTAGET DENNE AFGØRELSE:
         
            Artikel 1
            I beslutning 2007/330/EF foretages følgende ændringer:
            
                        1)
                     
                     
                        Artikel 1, første afsnit, affattes således:
                        »Forbuddene i artikel 4, stk. 9, i forordning (EF) nr. 866/2004 vedrørende transport af animalske produkter over linjen mellem de områder af Republikken Cypern, hvor Republikken Cyperns regering ikke udøver faktisk kontrol, til områder, hvor regeringen udøver faktisk kontrol, finder ikke længere anvendelse for så vidt angår de animalske produkter, der er omhandlet i bilag I, II og III til denne beslutning.«
                     
                  
                        2)
                     
                     
                        Teksten i bilaget til nærværende afgørelse tilføjes som bilag III.
                     
                  
         
            Artikel 2
            Denne afgørelse er rettet til medlemsstaterne.
         
         
            Udfærdiget i Bruxelles, den 12. april 2021.
            
               
                  På Kommissionens vegne
               
               Stella KYRIAKIDES
               
                  Medlem af Kommissionen
               
            
         
         
            (1)  EUT L 161 af 30.4.2004, s. 128.
         
            (2)  Europa-Parlamentets og Rådets forordning (EF) nr. 178/2002 af 28. januar 2002 om generelle principper og krav i fødevarelovgivningen, om oprettelse af Den Europæiske Fødevaresikkerhedsautoritet og om procedurer vedrørende fødevaresikkerhed (EFT L 31 af 1.2.2002, s. 1).
         
            (3)  Kommissionens beslutning 2007/330/EF af 4. maj 2007 om ophævelse af forbud mod transport af visse animalske produkter på øen Cypern i henhold til Rådets forordning (EF) nr. 866/2004 og fastsættelse af vilkår for transport af disse produkter (EUT L 123 af 12.5.2007, s. 30).
         
            (4)  Kommissionens gennemførelsesforordning (EU) 2021/591 af 12. april 2021 om registrering af en betegnelse i registret over beskyttede oprindelsesbetegnelser og beskyttede geografiske betegnelser (»Χαλλούμι« (Halloumi)/»Hellim« (BOB)) (EUT L 125 af 13.4.2021, s. 42).
         
            (5)  Kommissionens forordning (EF) nr. 1480/2004 af 10. august 2004 om særlige regler for varer, der ankommer fra områder, hvor den cypriotiske regering ikke udøver faktisk kontrol, til områder, hvor regeringen udøver faktisk kontrol (EUT L 272 af 20.8.2004, s. 3).
         
            (6)  Europa-Parlamentets og Rådets forordning (EU) 2017/625 af 15. marts 2017 om offentlig kontrol og andre officielle aktiviteter med henblik på at sikre anvendelsen af fødevare- og foderlovgivningen og reglerne for dyresundhed og dyrevelfærd, plantesundhed og plantebeskyttelsesmidler, om ændring af Europa-Parlamentets og Rådets forordning (EF) nr. 999/2001, (EF) nr. 396/2005, (EF) nr. 1069/2009, (EF) nr. 1107/2009, (EU) nr. 1151/2012, (EU) nr. 652/2014, (EU) 2016/429 og (EU) 2016/2031, Rådets forordning (EF) nr. 1/2005 og (EF) nr. 1099/2009 samt Rådets direktiv 98/58/EF, 1999/74/EF, 2007/43/EF, 2008/119/EF og 2008/120/EF og om ophævelse af Europa-Parlamentets og Rådets forordning (EF) nr. 854/2004 og (EF) nr. 882/2004, Rådets direktiv 89/608/EØF, 89/662/EØF, 90/425/EØF, 91/496/EØF, 96/23/EF, 96/93/EF og 97/78/EF og Rådets afgørelse 92/438/EØF (forordningen om offentlig kontrol) (EUT L 95 af 7.4.2017, s. 1).
      
      
         
            BILAG
            
               
                  
                     »»BILAG III
                     »Χαλλούμι« (Halloumi)/»Hellim« (BOB)
                     A.   Animalsk produkt: »Χαλλούμι« (Halloumi)/»Hellim« (BOB)
                     
                     B.   Betingelser, der skal opfyldes, før handel kan finde sted
                     
                     
                              
                                 1)
                              
                              
                                 Dyresundhedsstatus
                                 Den dyresundhedsmæssige status i de områder af Republikken Cypern, hvor Republikken Cyperns regering ikke udøver faktisk kontrol, skal i første omgang fastlægges som tilfredsstillende i overensstemmelse med internationalt anerkendte standarder fra Verdensorganisationen for Dyresundhed for alle de sygdomme, der er nævnt i del C, punkt 5 og punkt 6, litra a), og som tillader handel med »Χαλλούμι« (Halloumi)/»Hellim« (BOB) på de betingelser, der er fastsat i Kommissionens gennemførelsesforordning (EU) 2021/591 (1). Hvis der ikke findes internationale standarder, skal fastlæggelsen gennemføres i overensstemmelse med andre relevante kriterier, som Kommissionen anvender vedrørende dyresundhedsstatus. De nødvendige undersøgelser og indsamling af dokumentation skal foretages af det i del D omhandlede organ med delegerede opgaver. Når den dyresundhedsmæssige status kan fastlægges på grundlag af videnskabelig dokumentation fra det i del D omhandlede organ med delegerede opgaver, forventes det, at Kommissionen vedtager en afgørelse om anerkendelse af denne status i overensstemmelse med gældende procedurer. Status skal meddeles Verdensorganisationen for Dyresundhed.
                              
                           
                              
                                 2)
                              
                              
                                 Overvågning af restkoncentrationer
                                 Når den dyresundhedsmæssige status er blevet fastlagt som tilfredsstillende i overensstemmelse med punkt 1 i denne del, skal det i del D omhandlede organ med delegerede opgaver udarbejde et årligt program for overvågning af restkoncentrationer baseret på data om mælkeproduktion. Det forventes, at Kommissionen hvert år godkender programmet ved en afgørelse. Der skal anvendes kriterier svarende til dem, Kommissionen anvender ved evaluering af de årlige programmer for overvågning af restkoncentrationer.
                              
                           
                              
                                 3)
                              
                              
                                 Godkendelse af berettigede mejerivirksomheder
                                 Det i del D omhandlede organ med delegerede opgaver skal kontrollere, at mejerivirksomhederne overholder bilag II til forordning (EF) nr. 852/2004 og afsnit IX, kapitel II, i bilag III til forordning (EF) nr. 853/2004. Det skal godkende de virksomheder, der er berettiget til at transportere produktet over linjen mellem de områder af Republikken Cypern, hvor Republikken Cyperns regering ikke udøver faktisk kontrol, og de områder, hvor regeringen udøver faktisk kontrol.
                              
                           
                              
                                 4)
                              
                              
                                 Eksperter fra det i del D omhandlede organ med delegerede opgaver skal fastslå, at betingelserne i punkt 1-3 i denne del er opfyldt.
                              
                           C.   Generelle betingelser for handel
                     
                     
                              
                                 1)
                              
                              
                                 Produktet skal udelukkende fremstilles af en producent, der er bosiddende i de områder af Republikken Cypern, hvor Republikken Cyperns regering ikke udøver faktisk kontrol.
                              
                           
                              
                                 2)
                              
                              
                                 Produktet er blevet certificeret som værende i overensstemmelse med kravene i gennemførelsesforordning (EU) 2021/591.
                              
                           
                              
                                 3)
                              
                              
                                 Alle faser af produktfremstillingsprocessen er blevet kontrolleret af det i del D omhandlede organ med delegerede opgaver.
                              
                           
                              
                                 4)
                              
                              
                                 Eksperter fra det i del D omhandlede organ med delegerede opgaver har bekræftet, at betingelserne i punkt 5-11 i denne del er opfyldt.
                              
                           
                              
                                 5)
                              
                              
                                 De områder af Republikken Cypern, hvor Republikken Cyperns regering ikke udøver faktisk kontrol, har været frie for mund- og klovesyge i mindst 12 måneder.
                              
                           
                              
                                 6)
                              
                              
                                 Alle virksomheder, hvor der holdes køer, får og geder, i de dele af Republikken Cypern, hvor Republikken Cyperns regering ikke udøver faktisk kontrol:
                                 
                                             a)
                                          
                                          
                                             er ikke omfattet af restriktioner på grund af kvægtuberkulose, kvægbrucellose eller fåre- og gedebrucellose
                                          
                                       
                                             b)
                                          
                                          
                                             opfylder de sundhedsmæssige kriterier, der er fastsat i afsnit IX, kapitel I, i bilag III til forordning (EF) nr. 853/2004
                                          
                                       
                                             c)
                                          
                                          
                                             opfylder de dyresundhedsmæssige betingelser, der er fastsat i kapitel I i direktiv 2002/99/EF (2), og
                                          
                                       
                                             d)
                                          
                                          
                                             gennemfører forbuddet mod at fodre drøvtyggere med kød- og benmel, grever og forarbejdet animalsk protein fra drøvtyggere.
                                          
                                       
                           
                              
                                 7)
                              
                              
                                 Fra datoen for nærværende afgørelses ikrafttræden er køer, får og geder kun blevet overført til de områder af Republikken Cypern, hvor Republikken Cyperns regering ikke udøver faktisk kontrol, fra lande, der har tilladelse til at eksportere sådanne dyr til Den Europæiske Union, jf. del 1 i bilag I til Kommissionens forordning (EU) nr. 206/2010 (3), og som er certificeret i henhold til del 2 i bilag I til nævnte forordning.
                              
                           
                              
                                 8)
                              
                              
                                 Den mælk, der er anvendt til fremstilling af produktet:
                                 
                                             a)
                                          
                                          
                                             kommer fra identificerede dyr fra registrerede virksomheder, der fører registre over flytning af dyr for at sikre sporbarheden
                                          
                                       
                                             b)
                                          
                                          
                                             er produceret, indsamlet, afkølet, opbevaret og transporteret i overensstemmelse med de hygiejnebetingelser, der er fastsat i afsnit IX, kapitel I, i bilag III til forordning (EF) nr. 853/2004
                                          
                                       
                                             c)
                                          
                                          
                                             opfylder kriterierne med hensyn til kimtal og somatisk celletal, der er fastsat i afsnit IX, kapitel I, i bilag III til forordning (EF) nr. 853/2004
                                          
                                       
                                             d)
                                          
                                          
                                             indeholder ikke restkoncentrationer af antimikrobielle forbindelser i koncentrationer, der overstiger den maksimalt tilladte grænseværdi som fastsat i bilaget til Kommissionens forordning (EU) nr. 37/2010 (4)
                                             
                                          
                                       
                                             e)
                                          
                                          
                                             indeholder ikke pesticidrester i koncentrationer, der overstiger de maksimalgrænseværdier, der er fastsat i bilag II til Europa-Parlamentets og Rådets forordning (EF) nr. 396/2005 (5), og
                                          
                                       
                                             f)
                                          
                                          
                                             indeholder ikke forurenende stoffer i koncentrationer, der overstiger de grænseværdier, der er fastsat i Kommissionens forordning (EF) nr. 1881/2006 (6).
                                          
                                       
                           
                              
                                 9)
                              
                              
                                 De mejerivirksomheder, der fremstiller produktet, anvender et program baseret på HACCP-principperne (Hazard Analysis Critical Control Point System) i overensstemmelse med forordning (EF) nr. 852/2004.
                              
                           
                              
                                 10.
                              
                              
                                 Produktet er blevet forarbejdet, opbevaret, indpakket, emballeret og transporteret i overensstemmelse med de relevante hygiejnebetingelser, der er fastsat i bilag II til forordning (EF) nr. 852/2004 og i afsnit IX, kapitel II, i bilag III til forordning (EF) nr. 853/2004
                              
                           
                              
                                 11)
                              
                              
                                 Produktet er fremstillet i overensstemmelse med kriterierne som fastsat i afsnit IX, kapitel II, i bilag III til forordning (EF) nr. 853/2004.
                              
                           
                              
                                 12)
                              
                              
                                 Alle sendinger af produktet skal ledsages af et dokument, der er udstedt i overensstemmelse med artikel 2 i forordning (EF) nr. 1480/2004. Dette dokument skal udstedes af det tyrkisk-cypriotiske handelskammer, som er bemyndiget hertil af Kommissionen efter aftale med Republikken Cyperns regering, eller af et andet organ, der er bemyndiget hertil af nævnte regering. Dokumentet skal udstedes efter proceduren i artikel 4, stk. 5 og 6, i forordning (EF) nr. 866/2004 og skal angive, at produktet opfylder betingelserne i denne del.
                              
                           
                              
                                 13)
                              
                              
                                 Produktet skal være forsynet med et sundheds- og identifikationsmærke i overensstemmelse med artikel 5 i forordning (EF) nr. 853/2004.
                              
                           
                              
                                 14)
                              
                              
                                 Hver sending af produktet skal ledsages af følgende dyre- og folkesundhedserklæringer, der er underskrevet af en ekspert fra det i del D omhandlede organ med delegerede opgaver:
                              
                           
                        »FOLKESUNDHEDSERKLÆRING OG DYRESUNDHEDSERKLÆRING
                     
                     Referencenummer
                     I.   Folkesundhedserklæring
                     
                     Undertegnede ekspert udpeget af organet med delegerede opgaver som nævnt i punkt D i bilag III til beslutning 2007/330/EF, erklærer at have kendskab til de relevante bestemmelser i bilag III til beslutning 2007/330/EF samt bestemmelserne i forordning (EF) nr. 178/2002 (7), (EF) nr. 852/2004 (8), (EF) nr. 853/2004 (9), (EU) 2017/625 (10) og (EU) 2019/627 (11) og bekræfter, at det ovenfor beskrevne produkt er fremstillet i overensstemmelse med disse bestemmelser, og særlig at:
                     
                                 a)
                              
                              
                                 det er fremstillet af rå mælk, som:
                                 
                                             i)
                                          
                                          
                                             kommer fra bedrifter, der er registreret i overensstemmelse med forordning (EF) nr. 852/2004 og kontrolleret i overensstemmelse med artikel 49 og 50 i gennemførelsesforordning (EU) 2019/627
                                          
                                       
                                             ii)
                                          
                                          
                                             er produceret, indsamlet, afkølet, opbevaret og transporteret i overensstemmelse med de hygiejnebetingelser, der er fastsat i afsnit IX, kapitel I, i bilag III til forordning (EF) nr. 853/2004
                                          
                                       
                                             iii)
                                          
                                          
                                             opfylder kriterierne med hensyn til kimtal og somatisk celletal, der er fastsat i afsnit IX, kapitel I, i bilag III til forordning (EF) nr. 853/2004
                                          
                                       
                                             iv)
                                          
                                          
                                             opfylder garantierne for rå mælk for så vidt angår restkoncentrationer i de overvågningsplaner med henblik på undersøgelse for restkoncentrationer eller stoffer, der er blevet forelagt i henhold til artikel 29 i Rådets direktiv (EU) 96/23/EF (12)
                                             
                                          
                                       
                                             v)
                                          
                                          
                                             i henhold til undersøgelser for forekomst af restkoncentrationer af antibakterielle midler foretaget af fødevarevirksomhedslederen i overensstemmelse med kravene i afsnit IX, kapitel 1, del III, punkt 4, i bilag III til forordning (EF) nr. 853/2004 overholder maksimalgrænseværdierne for restkoncentrationer af antibakterielle veterinærlægemidler, som er fastsat i bilaget til Kommissionens forordning (EU) nr. 37/2010 (13)
                                             
                                          
                                       
                                             vi)
                                          
                                          
                                             er produceret under betingelser, der garanterer, at maksimalgrænseværdierne for pesticidrester i Europa-Parlamentets og Rådets forordning (EF) nr. 396/2005 (14) og grænseværdierne for forurenende stoffer i Kommissionens forordning (EF) nr. 1881/2006 (15) er overholdt.
                                          
                                       
                           
                                 b)
                              
                              
                                 kommer fra en virksomhed/virksomheder, der overholder almindelige hygiejnebestemmelser og anvender et program baseret på HACCP-principperne (Hazard Analysis Critical Control Point System) i overensstemmelse med artikel 5 i forordning (EF) nr. 852/2004, som regelmæssigt er genstand for audit fra de kompetente myndigheder
                              
                           
                                 c)
                              
                              
                                 det er blevet forarbejdet, opbevaret, indpakket, emballeret og transporteret i overensstemmelse med de relevante hygiejnebetingelser, der er fastsat i bilag II til forordning (EF) nr. 852/2004 og i afsnit IX, kapitel II, i bilag III til forordning (EF) nr. 853/2004
                              
                           
                                 d)
                              
                              
                                 det opfylder de relevante kriterier, der er fastsat i afsnit IX, kapitel II, i bilag III til forordning (EF) nr. 853/2004, og de relevante mikrobiologiske kriterier, der er fastsat i Kommissionens forordning (EF) nr. 2073/2005 (16) om mikrobiologiske kriterier for fødevarer
                              
                           
                                 e)
                              
                              
                                 det er blevet underkastet, eller er fremstillet af rå mælk, som er blevet underkastet, varmebehandling som omhandlet i punkt II.1.2, der er tilstrækkelig til at medføre en negativ reaktion på en alkalisk fosfataseprøve umiddelbart efter varmebehandlingen
                              
                           
                                 f)
                              
                              
                                 produktet er fremstillet under betingelser, der garanterer, at maksimalgrænseværdierne for pesticidrester i forordning (EF) nr. 396/2005 og grænseværdierne for forurenende stoffer i forordning (EF) nr. 1881/2006 er overholdt.
                              
                           II.   Dyresundhedserklæring
                     
                     
                        Produktet:
                     
                                  
                              
                              
                                 II.1.1. hidrører fra de områder af Republikken Cypern, hvor Republikken Cyperns regering ikke udøver faktisk kontrol, og
                              
                           
                                 
                                    enten
                                 
                              
                              
                                 II.1.2. er blevet forarbejdet af rå mælk hidrørende fra kun
                                    én enkelt dyreart, nemlig fra arten [Bos taurus]  (17) [Ovis aries]  (17) [Capra hircus]  (17), og den rå mælk, der er anvendt til forarbejdningen af mejeriproduktet, er blevet underkastet:
                              
                           
                                  
                              
                              
                                 
                                    enten
                                 
                              
                              
                                 [sterilisering, hvorved der er opnået en Fo-værdi på mindst 3]  (17)
                                 
                              
                           
                                  
                              
                              
                                 
                                    eller
                                 
                              
                              
                                 [behandling ved ultrahøj temperatur (UHT) på mindst 135 °C i et passende tidsrum]  (17)
                                 
                              
                           
                                  
                              
                              
                                 
                                    eller
                                 
                              
                              
                                 [HTST-behandling (pasteurisering i kort tid ved høj temperatur (72 °C i 15 sekunder)), der i givet fald medfører en negativ reaktion på en alkalisk fosfataseprøve umiddelbart efter varmebehandlingen, i to omgange af mælk med en pH-værdi på mindst 7,0]  (17)
                                 
                              
                           
                                  
                              
                              
                                 
                                    eller
                                 
                              
                              
                                 [HTST-behandling af mælk med en pH-værdi på under 7,0]  (17)
                                 
                              
                           
                                  
                              
                              
                                 
                                    eller
                                 
                              
                              
                                 [HTST-behandling kombineret med en anden fysisk behandling, der består i:
                              
                           
                                  
                              
                              
                                 
                                    enten
                                 
                              
                              
                                 [i) nedsættelse af pH-værdien til < 6 i en time.]  (17)
                                 
                              
                           
                                  
                              
                              
                                 
                                    eller
                                 
                              
                              
                                 [ii) yderligere opvarmning til mindst 72 °C kombineret med tørring.]  (17)]  (17)
                                 
                              
                           
                                 
                                    eller
                                 
                              
                              
                                 II.1.2 . er forarbejdet ved blanding af rå mælk fra dyr
                                    af følgende arter: [Bos taurus,]  (17) [Ovis aries,]  (17) [Capra hircus,]  (17) og al den rå mælk, der er anvendt til forarbejdningen af mejeriproduktet, er [inden]  (17) [efter]  (17) blanding blevet underkastet:
                              
                           
                                  
                              
                              
                                 
                                    enten
                                 
                              
                              
                                 [sterilisering, hvorved der er opnået en Fo-værdi på mindst 3]  (17)
                                 
                              
                           
                                  
                              
                              
                                 
                                    eller
                                 
                              
                              
                                 [behandling ved ultrahøj temperatur (UHT) på mindst 135 °C i et passende tidsrum]  (17)
                                 
                              
                           
                                  
                              
                              
                                 
                                    eller
                                 
                              
                              
                                 [HTST-behandling (pasteurisering i kort tid ved høj temperatur (72 °C i 15 sekunder)), der i givet fald medfører en negativ reaktion på en alkalisk fosfataseprøve umiddelbart efter varmebehandlingen, i to omgange af mælk med en pH-værdi på mindst 7,0]  (17)
                                 
                              
                           
                                  
                              
                              
                                 
                                    eller
                                 
                              
                              
                                 [HTST-behandling af mælk med en pH-værdi på under 7,0]  (17)
                                 
                              
                           
                                  
                              
                              
                                 
                                    eller
                                 
                              
                              
                                 [HTST-behandling kombineret med en anden fysisk behandling, der består i:
                              
                           
                                  
                              
                              
                                 
                                    enten
                                 
                              
                              
                                 [i) nedsættelse af pH-værdien til < 6 i en time.]  (17)
                                 
                              
                           
                                  
                              
                              
                                 
                                    eller
                                 
                              
                              
                                 [ii) yderligere opvarmning til mindst 72 °C kombineret med tørring.]  (17)]  (17)
                                 
                              
                           
                                 
                                    eller
                                 
                              
                              
                                 II.1.3. er efter afslutningen af den i punkt II.1.2 angivne behandling, og indtil emballering, blevet håndteret på en måde, der forhindrer krydskontaminering, som kunne medføre en dyresundhedsmæssig risiko.
                              
                           D.   Kontrol
                     
                     Republikken Cypern skal ved anvendelse af procedurer svarende til dem, der er omhandlet i afsnit II, kapitel III, i forordning (EU) 2017/625, tillægge et organ med delegerede opgaver de nødvendige beføjelser til at gennemføre de inspektioner og kontroller, der kræves for at sikre overholdelse af Unionens dyresundheds- og fødevaresikkerhedskrav i fremstillingskæden for produktet.««
                  
               «
            
               (1)  Kommissionens gennemførelsesforordning (EU) 2021/591 af 12. april 2021 om registrering af en betegnelse i registret over beskyttede oprindelsesbetegnelser og beskyttede geografiske betegnelser (»Χαλλούμι« (Halloumi)/»Hellim« (BOB)) (EUT L 125 af 13.4.2021, s. 42).
            
               (2)  Rådets direktiv 2002/99/EF af 16. december 2002 om dyresundhedsbestemmelser for produktion, tilvirkning, distribution og indførsel af animalske produkter til konsum (EFT L 18 af 23.1.2003, s. 11).
            
               (3)  Kommissionens forordning (EU) nr. 206/2010 af 12. marts 2010 om fastlæggelse af lister over tredjelande, tredjelandsområder og dele heraf, som er godkendt med hensyn til indførsel af visse dyr og fersk kød til EU, og krav vedrørende udstedelse af veterinærcertifikater (EUT L 73 af 20.3.2010, s. 1).
            
               (4)  Kommissionens forordning (EU) nr. 37/2010 af 22. december 2009 om farmakologisk virksomme stoffer og disses klassifikation med hensyn til maksimalgrænseværdier for restkoncentrationer i animalske fødevarer (EUT L 15 af 20.1.2010, s. 1).
            
               (5)  Europa-Parlamentets og Rådets forordning (EF) nr. 396/2005 af 23. februar 2005 om maksimalgrænseværdier for pesticidrester i eller på vegetabilske og animalske fødevarer og foderstoffer og om ændring af Rådets direktiv 91/414/EØF (EUT L 70 af 16.3.2005, s. 1).
            
               (6)  Kommissionens forordning (EF) nr. 1881/2006 af 19. december 2006 om fastsættelse af grænseværdier for bestemte forurenende stoffer i fødevarer (EUT L 364 af 20.12.2006, s. 5).
            
               (7)  Europa-Parlamentets og Rådets forordning (EF) nr. 178/2002 af 28. januar 2002 om generelle principper og krav i fødevarelovgivningen, om oprettelse af Den Europæiske Fødevaresikkerhedsautoritet og om procedurer vedrørende fødevaresikkerhed (EFT L 31 af 1.2.2002, s. 1).
            
               (8)  Europa-Parlamentets og Rådets forordning (EF) nr. 852/2004 af 29. april 2004 om fødevarehygiejne (EUT L 139 af 30.4.2004, s. 1).
            
               (9)  Europa-Parlamentets og Rådets forordning (EF) nr. 853/2004 af 29. april 2004 om særlige hygiejnebestemmelser for animalske fødevarer (EUT L 139 af 30.4.2004, s. 55).
            
               (10)  Europa-Parlamentets og Rådets forordning (EU) 2017/625 af 15. marts 2017 om offentlig kontrol og andre officielle aktiviteter med henblik på at sikre anvendelsen af fødevare- og foderlovgivningen og reglerne for dyresundhed og dyrevelfærd, plantesundhed og plantebeskyttelsesmidler, om ændring af Europa-Parlamentets og Rådets forordning (EF) nr. 999/2001, (EF) nr. 396/2005, (EF) nr. 1069/2009, (EF) nr. 1107/2009, (EU) nr. 1151/2012, (EU) nr. 652/2014, (EU) 2016/429 og (EU) 2016/2031, Rådets forordning (EF) nr. 1/2005 og (EF) nr. 1099/2009 samt Rådets direktiv 98/58/EF, 1999/74/EF, 2007/43/EF, 2008/119/EF og 2008/120/EF og om ophævelse af Europa-Parlamentets og Rådets forordning (EF) nr. 854/2004 og (EF) nr. 882/2004, Rådets direktiv 89/608/EØF, 89/662/EØF, 90/425/EØF, 91/496/EØF, 96/23/EF, 96/93/EF og 97/78/EF og Rådets afgørelse 92/438/EØF (forordningen om offentlig kontrol) (EUT L 95 af 7.4.2017, s. 1).
            
               (11)  Kommissionens gennemførelsesforordning (EU) 2019/627 af 15. marts 2019 om ensartede praktiske ordninger for gennemførelse af offentlig kontrol af animalske produkter til konsum, jf. Europa-Parlamentets og Rådets forordning (EU) 2017/625, og om ændring af Kommissionens forordning (EF) nr. 2074/2005 for så vidt angår offentlig kontrol (EUT L 131 af 17.5.2019, s. 51).
            
               (12)  Rådets direktiv 96/23/EF af 29. april 1996 om de kontrolforanstaltninger, der skal iværksættes for visse stoffer og restkoncentrationer heraf i levende dyr og produkter heraf og om ophævelse af direktiv 85/358/EØF og 86/469/EØF og beslutning 89/187/EØF og 91/664/EØF (EFT L 125 af 23.5.1996, s. 10).
            
               (13)  Kommissionens forordning (EU) nr. 37/2010 af 22. december 2009 om farmakologisk virksomme stoffer og disses klassifikation med hensyn til maksimalgrænseværdier for restkoncentrationer i animalske fødevarer (EUT L 15 af 20.1.2010, s. 1).
            
               (14)  Europa-Parlamentets og Rådets forordning (EF) nr. 396/2005 af 23. februar 2005 om maksimalgrænseværdier for pesticidrester i eller på vegetabilske og animalske fødevarer og foderstoffer og om ændring af Rådets direktiv 91/414/EØF (EUT L 70 af 16.3.2005, s. 1).
            
               (15)  Kommissionens forordning (EF) nr. 1881/2006 af 19. december 2006 om fastsættelse af grænseværdier for bestemte forurenende stoffer i fødevarer (EUT L 364 af 20.12.2006, s. 5).
            
               (16)  Kommissionens forordning (EF) nr. 2073/2005 af 15. november 2005 om mikrobiologiske kriterier for fødevarer (EUT L 338 af 22.12.2005, s. 1).
            
               (17)  Det ikke relevante overstreges.